白禮頓轉性 將重金增兵
2024年04月24日 20:02
東網電視
更多新聞短片
尼高拉斯干沙利斯成為白禮頓收購目標。(Getty Images)
白禮頓近年高價出售多位主力,賺到盤滿砵滿,但今季嘗到惡果,成績大倒退,會方不敢怠慢,準備改變轉會政策,由「出口」轉為「入口」,計劃今夏以2,700萬鎊(約2.6億港元)收購費倫天拿翼鋒尼高拉斯干沙利斯。
自從三笘薰2月中開始養傷之後,白禮頓成績急轉直下,近10場比賽僅2勝,充分反映「海鷗」以往太依賴呢位日本翼鋒策動攻勢,一旦「折翼」,戰鬥力立即大減。
領隊迪薩比都知道問題所在,打算今夏簽入翼鋒,增加鋒線選擇,以免下季重蹈覆徹,並睇中鋒尼高拉斯干沙利斯。呢位26歲阿根廷國腳近2季入波都達雙位數,包括今季各項賽事上陣35場入11球及4次助攻,並協助費倫打入歐協聯4強。根據《米蘭體育報》爆料,白禮頓將會同費倫天拿展開交易判談。
另外,白禮頓上年夏天將前鋒安達夫外借去史特加,呢位27歲德國國腳表現大勇,今季德甲已有17球進帳及8次助攻,據悉史特加計劃買斷佢,但白禮頓有錢都唔賺,準備收回安達夫,希望可以提升下季成績。